CELEX: 62008TN0426
Language: da
Date: 2008-09-22 00:00:00
Title: Sag T-426/08: Sag anlagt den 22. september 2008 — Italien mod Kommissionen

22.11.2008   
            
            
               DA
            
            
               Den Europæiske Unions Tidende
            
            
               C 301/56
            
         Sag anlagt den 22. september 2008 — Italien mod Kommissionen
   (Sag T-426/08)
   (2008/C 301/94)
   Processprog: italiensk
   Parter
   
      Sagsøger: Den Italienske Republik (ved avvocato dello Stato P. Gentili)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Beslutning 8/VII/2008 nr. K(2008) 3411 endelig udgave meddelt den 11. juli 2008, som udelukker visse udgifter afholdt af medlemsstaterne inden for området for Den Europæiske Udviklings- og Garantifond for Landbruget (EUGFL), Garantisektionen, og inden for området for Den Europæiske Garantifond for Landbruget (EGFL) fra EF-finansiering, annulleres, for så vidt der er fastsat finansielle ændringer for Italien.
            
         Søgsmålsgrunde og væsentligste argumenter
   Kommissionen har ved den anfægtede beslutning udelukket fire kategorier af udgifter afholdt af den italienske stat for produktionen 2001-2006 fra EF-finansiering under EUGFL. Der er nærmere bestemt tale om berigtigelser vedrørende visse eksportrestitutioner for frugt og grønt og sukker, støtte til forarbejdning af citrusfrugter for regnskabsårene 2004 og 2005, den samlede tillægsafgift, der skal anvendes på mælkeprodukter, som i produktionen og ved markedsføringen overstiger de tildelte mælkekvoter, i forbindelse med mejeriåret 2002-2003 og areal-/markafgrødestøtten for produktionsårene 2004, 2005 og 2006.
   Sagsøgeren har til støtte for sagen understreget, at de udførte kontroller var rigtige og passende.
   Der påberåbes nærmere bestemt en tilsidesættelse af begrundelsespligten, af proportionalitetsprincippet, af artikel 11, 12 og 14 i Kommissionens forordning (EF) nr. 1392/2001 af 9. juli 2001 om gennemførelsesbestemmelser til Rådets forordning (EØF) nr. 3950/92 om en tillægsafgift på mælk og mejeriprodukter (1), af artikel 7, stk. 4, i Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (2), af artikel 31 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (3), af artikel 22 og 30 i Kommissionens forordning (EF) nr. 2419/2001 af 11. december 2001 om gennemførelsesbestemmelser for det integrerede system for forvaltning og kontrol af visse EF-støtteordninger, der indførtes ved Rådets forordning (EØF) nr. 3508/92 (4) samt af artikel 50, 51 og 30 i Kommissionens forordning (EF) nr.796/2004 af 21. april 2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (5).
   
      (1)  EFT L 187 af 10.7.2001, s. 19.
   
      (2)  EFT L 160 af 26.6.1999, s. 103.
   
      (3)  EUT L 209 af 11.8.2005, s. 1.
   
      (4)  EFT L 327 af 12.12.2001, s. 11.
   
      (5)  EUT L 141 af 30.4.2004, s. 18.